રોજ મેકઅપ કરવાથી તમારી સ્કિનને નુકસાન પહોંચી શકે છે એમ જણાવતાં બ્યુટિશ્યન રીટા મારુ કહે છે, ‘તમે રોજ-રોજ જે મેકઅપ કરો છો એનાથી તમારી સ્કિનને નૅચરલ બ્રીધિંગ નથી મળતું, કેમ કે સ્કિનનાં છિદ્રો તમે રોજ-રોજ મેકઅપ કરીને બંધ કરો છો. એથી સ્કિનને ઑક્સિજન મળતો નથી. આથી સ્કિનની ઍલર્જી જલદી થાય છે. તમારા ફેસ પર ધીમે-ધીમે કરચલીઓ પડવા લાગે છે. તમારા ચહેરા પર અમુક-અમુક ઠેકાણે વિવિધ કલરના પૅચિસ આવેલા દેખાય છે. તમે યુવાન દેખાવા માટે જે મેકઅપ રોજ-રોજ કરો છો એના કારણે એજિંગ પ્રોસેસ જલદી થાય છે એટલે તમે ઉંમર કરતાં વધારે મોટા લાગો છો.’